Yura-d ammud mraw n tmucuha i yiḍes, anda yessexdem iwudam d aqjun d umcic, sin n yiɣersiwen ttṛebbin-t twaculin di tmetti. Ifren-iten i wakken ad asen-yekkes tugna-nni sɛan yakan di tudert n tillawt (ur ttemcummun ara), isdukkel-iten deg yiwen n uxxam, ifka-asen tugna n sin n yimeddukkal tezdi tayri, i wakken ad d-ibeggen azal n tdukli di tudert n umdan, d wamek yettili uqjun ɣer tama n umeddakkel-is; yal tikkelt ideg ara yecceḍ. Tamacahut-a, tettṛebbi agrud ɣef tikli yelhan (tarda n tuɣmas, diri-t lekdeb, taɣuri n tmucuha...).